**Molėtų rajono savivaldybės taryba**

**SPRENDIMAS**

**DĖL panaudos sutarčių nutraukimo šalių sutarimu**

2015 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 21 punktu, atsižvelgdama į viešosios įstaigos Molėtų r. pirminės sveikatos priežiūros centro 2015 m. birželio 10 d. raštą Nr. S-260 „Dėl turto panaudos sutarčių“ ir į Joniškio bendruomenės centro 2015 m. lapkričio 27 d. raštą „Dėl panaudos sutarties nutraukimo“, Panevėžio teritorinės ligonių kasos 2015 m. lapkričio 19 d. raštą Nr. 12-3610 „Dėl patalpų poreikio“, Molėtų rajono vietos veiklos grupės „Keisdamiesi keičiamės“ 2015 m. lapkričio 30 d. raštą Nr. IN-195 „Dėl patalpų suteikimo panaudos pagrindais“,

Molėtų rajono savivaldybės taryba n u s p r e n d ž i a:

1. Nutraukti rašytiniu abiejų šalių sutarimu 2012 m. lapkričio 16 d. turto panaudos sutartį Nr. T6-46, sudarytą vadovaujantis Molėtų rajono savivaldybės tarybos 2012 m. lapkričio 8 d. sprendimo Nr. B1-198 „Dėl savivaldybės nekilnojamojo turto perdavimo pagal panaudos sutartį Molėtų šeimos sveikatos centrui“ 1 punktu.
2. Nutraukti rašytiniu abiejų šalių sutarimu 2007 m. kovo 23 d. turto panaudos sutartį Nr. 02-T6, sudarytą vadovaujantis Molėtų rajono savivaldybės tarybos 2007 m. kovo 22 d. sprendimo Nr. B1-52 „Dėl savivaldybės turto perdavimo panaudos pagrindais“ 1 punktu.
3. Nutraukti nuo 2016 m. vasario 1 d. rašytiniu abiejų šalių sutarimu 2009 m. gruodžio 30 d. turto panaudos sutartį Nr. 11-T6/10-608, sudarytą vadovaujantis Molėtų rajono savivaldybės tarybos 2009 m. gruodžio 22 d. sprendimo Nr. B1-214 „Dėl savivaldybės turto perdavimo pagal panaudos sutartį Panevėžio teritorinei ligonių kasai“ 1 punktu.
4. Nutraukti rašytiniu abiejų šalių sutarimu 2009 m. balandžio 30 d. turto panaudos sutartį Nr. 02-T6, sudarytą vadovaujantis Molėtų rajono savivaldybės tarybos 2009 m. vasario 26 d. sprendimo Nr. B1-52 „Dėl savivaldybės turto perdavimo panaudos pagrindais“ 1 punktu.
5. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją, pasirašyti susitarimus dėl 1, 2, 3 ir 4 punktuose nurodytų panaudos sutarčių nutraukimo ir turto perdavimo – priėmimo aktus.
6. Pripažinti netekusiais galios:
	1. Molėtų rajono savivaldybės tarybos 2012 m. lapkričio 8 d. sprendimą Nr. B1-198 „Dėl savivaldybės nekilnojamojo turto perdavimo pagal panaudos sutartį Molėtų šeimos sveikatos centrui“;
	2. Molėtų rajono savivaldybės tarybos 2007 m. kovo 22 d. sprendimą Nr. B1-52 „Dėl savivaldybės turto perdavimo panaudos pagrindais“;
	3. Molėtų rajono savivaldybės tarybos 2009 m. gruodžio 22 d. sprendimą Nr. B1-214 „Dėl savivaldybės turto perdavimo pagal panaudos sutartį Panevėžio teritorinei ligonių kasai“;
	4. Molėtų rajono savivaldybės tarybos 2009 m. vasario 26 d. sprendimą Nr. B1-39 „Dėl savivaldybės turto perdavimo panaudos pagrindais Molėtų vietos veiklos grupei“;
	5. Molėtų rajono savivaldybės tarybos 2009 m. rugpjūčio 26 d. sprendimą Nr. B1-134 „Dėl Molėtų rajono savivaldybės tarybos 2009 m. vasario 26 d. sprendimo Nr. B1-39 „Dėl savivaldybės turto perdavimo panaudos pagrindais Molėtų vietos veiklos grupei“ pakeitimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Aldona Rusteikienė

Turto skyriaus vedėja